Mke amvua mume nguo kikaoni
Language: Swahili | Genre: News

Kulikuwa na kizaazaa kwenye kikao kilichoandaliwa hapa kumpatanisha polo na
mkewe, mwanadada alipoanza kumkemea jamaa mbele ya wazee na kutoboa siri zake zote.
Inadaiwa wawili hao walikuwa wametofautiana na kuachana tofauti zilipoibuka katika ndoa yao. Yasemekana wazee waliamua kuchukua hatua kumpatanisha polo na mkewe.
Taarifa zasema mwanadada aliitwa kikaoni ili atoe sababu za kutengana na polo. "Huyu jamaa ni mwanaume sampuli gani? Ana shida nyingi sana," lapusa alianza kwa kusema.
Inadaiwa jamaa alisimama na kumjibu. "Hata wewe una shida nyingi sana. Achana na shida zangu , jamaa aliwaka.
Waliokuwa kikaoni waliinuka mara moja na kutuliza joto lililokuwa likipanda "Tumekuja hapa kutafuta suluhisho. Wakati wa kulaumiana umeisha," mzee mmoja alisema. Kipusa aliendelea kutoa sababu zake huku kila mtu akimsikiliza kwa makini.
"Huyu jamaa anakula sana. Sijui chakula anachokula huwa kinaenda wapi. Kitandani ni hoe hae tu," kipusa alidai. Kila mtu kikaoni alibaki mdomo wazi
Wazee wote walifungua macho kwa mshangao na kuanza kuangaliana.
Acha ujinga wewe. Chakula ninachokula mimi mwenyewe hukitafuta. Usiku ni wakati wa kulala. Kwani ulitaka nipigane na kunguni,polo alimfokea kipusa.
Wazee walibaki wameduwaa. "Wewe sijui  kama utapata mke mwingine wa kuoa. Mimi hapa sirudi. Kama ni mahari yenu mnataka ni Duru zinasema wazee walimhimiza kipusa kuwa mtulivu ili wapate suluhisho.
"Hata tukiwa kwa nyumba, huyu jamaa hunirukia tu kama jogoo arukiavyo kuku jike,"  mwanadada alidai. Ripoti zinasema polo aligeuka bubu asiseme lolote. Alionekana mwenye  aibu nyingi sana. Wazee walijaribu kumtuliza kipusa lakini aliendelea kutoa siri za polo. "Nawaheshimu sana wazee wote walioko  hapa. Mimi ningerudiana na kijana wenu lakini . tabia zake zimenishinda," alidai.